تورکیه-‌ده اؤلکه کاپی‌نین غالیبی‌نین کیم‌لیگینه آیدین‌لیق گلیب.
فینال قارشیلاشماسیندا "کایسری سپور"لا "سیواس سپور" اوز-اوزه گلیب.
اویونون اساس واختی 1:1 نتیجه‌له‌نیب. بئله‌ده، ماتچدا علاوه واختا احتیاج یارانیب. علاوه اولونموش 30 دقیقه عرضینده ایسه اینام‌لی اوینایان "سیواس سپور" غلبه‌نی بایرام ائدیب - 3:2
قئید ائدک کی، بونادک "کایسری سپور" بیر دفعه (2007-2008 مؤوسومونده) اؤلکه کاپینا ییلنیب. اونون رقیبی ایسه تاریخینده ایلک دفعه تورنیرده فینالا یوکسلیب.
ایندییه‌دک تورکیه کاپینی ان چوخ قازانان تیم تورنیرین 18 قات غالیبی "قالاتاسارای" اولوب. عمومی‌لیکده ایسه 59 ایللیک تاریخی عرضینده موکافاتی 15 فرق‌لی کلوب الده ائدیب.
